**NKC administrētā valsts finansējuma**

**Eur 4 231 440 apmērā plānotais izlietojums 2015.gadā**

**Kopējais finansējums Eur 4 231 440 un tā īstenojamās programmas:**

1.Bāzes dotācija un Latvijas filmu daudzveidības veicināšana **Eur 2 145 994**

2.Līdzfinansējums ārvalstu filmu veidošanai Latvijā **Eur 996 010**

3.Latvijas filmas Latvijas simtgadei **Eur 889 436**

4.Spēlfilmas "Dvēseļu putenis" ražošanai **Eur 200 000**

**Konkursu plāns un to finansējums**:

1. **Bāzes dotācija un Latvijas filmu daudzveidības veicināšana Eur 2 145 994:**
2. **filmu ražošanas atbalsts** (**83% 1 781 174**) visiem filmu veidiem saskaņā ar 59/23/18 procentuālo principu, paredzot finansējumu (1) jauniem projektiem **911 954** apmērā – **izsludināts 21.janvārī, atkārtoti 9.februārī, projektu iesniegšana līdz 9.martam**, (2) kā arī ar NKC atbalstu jau ražošanā esošo projektu pabeigšanai **869 220\*** apmērā – **aprīlis**;

**\***ar NKC atbalstu ražošanā esošie projekti, kam plānots finansējums 2015.gadā:

**spēlfilmas** – Nameja gredzens (Platforma), Ausma (Kompānija Hargla), Melānijas hronika (Mistrus Media), Es esmu šeit (Tanka); **dokumentālās filmas** – Inga dzird (elm media), Mans mīļākais karš (Ego Media), Bīstamie sakari (Mistrus Media), Rumba (Kompānija Hargla), Laikmetīgā (Vides filmu studija), Šaoliņas lidojošie mūki (Vides filmu studija), Īvānos (Ego Media); **animācijas filmas** – Aiz loga (Lunohod), Kā es atmetu smēķēšanu (Krasivo Limited)

1. **minoritātes kopražojumu atbalsts** Latvijas producentu veidotām filmām, novirzot daļu no līdzfinansējuma programmas ārvalstu filmu veidošanai šim mērķim (sk. 2.punktu) – **maijs**;
2. **projektu attīstīšanas atbalsts,** t.sk. filmu daudzveidības veicināšana, visiem filmu veidiem saskaņā ar 59/23/18 procentuālo principu (**5% 107 300**) – **maijs**;
3. **debijas filmu programma** visiem filmu veidiem saskaņā ar 59/23/18 procentuālo principu (**7% 150 220**) – **maijs**;
4. **citu filmu nozares projektu,** t.sk. Latvijas filmu izplatīšanas atbalsts (**5% 107 300**) – **maijs-septembris**.

1. **Līdzfinansējums ārvalstu filmu veidošanai Latvijā Eur 996 010:** konkurss vairākās kārtās tiks izsludināts **februāra** mēneša laikā, paredzot novirzīt finansējumu aptuveni **150 000 apmērā** minoritātes kopražojumu konkursam.
2. **Latvijas filmas Latvijas simtgadei Eur 889 436**: programmas pašreizējais kopējais plānotais finansējums ir **7 504 014 Eur** (2014 – 264 654, 2015 – 889 436, 2016 – 1 552 962, 2017 – 4 796 962). 2015.gada finansējums tiek plānots sekojoši:
3. dokumentālo filmu sākotnējā atlase: projektu attīstīšanas konkurss – **aprīlis**, projektu ražošanas uzsākšanas konkurss – **oktobris-novembris**;
4. pilnmetrāžas animācijas ražošanas uzsākšana – **oktobris**;
5. spēlfilmu atlases turpināšana un attīstīšanas pabeigšana – **oktobris**.

**(!)** spēlfilmu, animācijas un dokumentālo filmu atlasei gada beigās varēs tikt pieteikti arī iepriekšējās atlases kārtās neatbalstītie projekti, kā arī citi projekti, ar nosacījumu vērtēšanai iesniedzot filmas scenāriju (dokumentālām filmām attīstītu projektu) un demo materiālu.

1. Spēlfilmas "**Dvēseļu putenis**" ražošanas turpināšanas atbalsts **Eur 200 000** apmērā: 2014.gada līgums noslēgts, saskaņošanas jautājums ar Eiropas Komisiju joprojām aktuāls.

**Piezīme par visiem konkursiem**: katrā filmu projektu atbalsta konkursa nolikumā plānota prasības izpilde par arhīvā deponējamajām filmām, saskaņā ar Filmu likuma 4.pantu (*Gada laikā pēc tādas Latvijas filmas pabeigšanas, kura saņēmusi publisko finansējumu, filmas producents iesniedz Latvijas Nacionālajam arhīvam filmas oriģinālu vai filmas kopiju tādā formātā, kas ļauj iegūt filmas oriģināla kvalitāti*). **Ja filmas nebūs nodotas, projekts konkursā netiks vērtēts.**

Nacionālais kino centrs, Rīgā, 2015.gada 9.februārī